text: Bartender fra Horsens nægter sig skyldig
  01 april 2015 kl. 11.38
  Den bartender fra diskotek Mad Americans i Horsens der sidste lørdag satte ild til sprit på baren, nægter sig skyldig i sigtelsen imod ham.
  Ilden fra husholdningsspritten var årsagen til, at fire unge blev forbrændt. En 19-årig mand er fortsat indlagt på Rigshospitalet, Det skriver Horsens Folkeblad.
  Bartenderen er sigtet for straffelovens paragraf 252, som handler om at man for vindings skyld af grov kådhed eller på lignende hensynsløs måde, volder nærliggende fare for nogens liv eller førlighed.
  Ilden på bardisken udviklede sig voldsomt, da der blev spædet mere sprit til. Ifølge Sydøstjyllands politi gav det en eksplosionsagtig brand.
  